Document ID: /roh_data/filtered/fineweb-2-filterrobots_roh.jsonl.gz/30045

Igl lungatg da scola an scoligna ed ainten la scola primara è rumantsch. A parteir dalla terza classa vign instruia tudestg scu amprem lungatg ester ed a parteir dalla 5. classa vign instruia engles scu sagond lungatg ester. Agl scalem superiour instrueschan las persungas d'instrucziun an tudestg ed an rumantsch. Las scolaras ed igls scolars da Beiva vignan instruias enqualtgi lecziun l'emda an taliang.Aint igl noss cumegn pluriling vign discurria rumantsch, taliang e tudestg. Nous tgiragn la diversitad linguistica e vasagn cò en grond avantatg per igl svilup linguistic digls noss unfants.